Foto: AP Ukraina prezidenti Pyotr Poroshenko Myunxenda AQSh Pentagon rahbari Jyeyms Mettis bilan uchrashdi. Unda Donbassda BMT tinchlikparvarlik missiyasini joylashtirish masalasi muhokama etildi. Bu haqda Poroshenkoning matbuot xizmati xabar qilmoqda. «Donbassda BMT tinchlikparvarlik missiyasini joylashtirish masalasi muhokama qilindi. Bu BMT prinsiplari va Minsk jarayoni maqsadlariga mosdir», - deyiladi xabarda. Eslatib o‘tamiz, avvalroq Poroshenko Rossiya jahon urushini boshlagani haqida ma’lum qilgandi.